**PASVALIO KULTŪROS CENTRO 2020 METŲ VEIKLOS ATASKAITA**

**PASVALIO RAJONO SAVIVALDYBĖS KULTŪROS PROGRAMOS (Nr. 4) 01 UŽDAVINYS – SKATINTI KULTŪROS PASLAUGŲ PLĖTRĄ, UŽTIKRINTI MENO SKLAIDĄ RAJONE**

1. **BENDROJI DALIS**
	1. Pasvalio kultūros centras (toliau Centras) - įstaiga, sauganti ir puoselėjanti kultūros tradicijas, suteikianti galimybę kiekvienam Pasvalio rajono gyventojui įsijungti į kūrybinę veiklą, skatinanti jaunimo iniciatyvas, užtikrinanti liaudies meno ir mėgėjų meno kolektyvų veiklą ir koordinaciją bei naujų šiuolaikiškų mėgėjų meno formų atsiradimą, tenkinanti bendruomenės kultūrinius poreikius ir organizuojanti profesionalaus meno sklaidą. Centro veikla vykdoma remiantis tradicijomis bei kultūros darbuotojų darbo patirtimi, kuri yra nuolatos tobulinama, ieškant populiarių, įdomių, atitinkančių laikmetį, formų. Pasvalio kultūros centras ir jo skyriai nuolat organizuoja valstybinių švenčių, atmintinų dienų minėjimus, kalendorines ir profesines šventes, profesionalių kolektyvų, atlikėjų pasirodymus. Centras skatina ir puoselėja etninę kultūrą, vietos tradicijas organizuodamas tradicines folkloro šventes, festivalius, konkursus, įvairius edukacinius užsiėmimus, taip pat koordinuoja mėgėjų meno kolektyvų veiklą rengdamas prioritetinius žanrinius (chorų, kapelų, orkestrų ir kt.) renginius, konkursus. Kultūros centras rūpinasi mėgėjų meno kolektyvų parengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose, organizuoja kolektyvų, studijų, būrelių veiklą, taip pat pramoginius, edukacinius ir kitus renginius. Įstaiga rūpinasi vaikų ir jaunimo užimtumu, meniniu ugdymu, demonstruoja kino filmus, rengia kultūrinių programų projektus ir rūpinasi jų įgyvendinimu.

1.2. 2020 m. Centro ir jo skyrių pagrindinės kultūrinės veiklos susijusios su tęstiniais renginiais, festivaliais, šventėmis, edukacijų įgyvendinimu. Pagrindinės kultūrinės veiklos rajone 2020 m. – „Šokame nepriklausomybę“, respublikinis liaudiškų šokių festivalis „Iš vakar į šiandien“ Ustukiuose, Respublikinė teatrų šventė-apdovanojimai „Tegyvuoja teatras“, „Aukštaitijos regiono sutartinių šventė „Sutarjela 2020“, renginiai skirti B. Brazdžionio paminklo atidengimui bei Jo premijos teikimui ir daugelis kt. Kultūros centro vienas pagrindinis uždavinys 2020 m. buvo prižiūrėti ir koordinuoti Pasvalio kultūros centro Didžiosios salės bei kitų erdvių atnaujinimą, rekonstravimą.

Centras 2020 m. parengė ir įgyvendino 4 Lietuvos kultūros tarybai ir Lietuvos nacionaliniam kultūros centrui teiktus ir finansuotus projektus (renginius, festivalius): „Aukštaitijos regiono sutartinių šventė „Sutarjela 2020“, „Naktiniai skaitymai prie Pyvesos“, „Šokam nepriklausomybę“ ir respublikinius teatro apdovanojimus „Tegyvuoja teatras“. Sutartinių šventės renginių cikle dalyvavo virš 200 (daugiau nei 20 kolektyvų) sutartinių giedotojų iš visos Lietuvos kurie savo pasirodymus surengė dvejose Pasvalio miesto parkuose (Svalios ir Smegduobių).

11-tą kartą surengti „Naktiniai skaitymai prie Pyvesos“ sukvietė 36 poezijos kūrėjų iš Panevėžio, Šiaulių, Biržų, Pakruojo , Pasvalio ir Lietuvos kaimo rašytojų sąjungos narių. Džiugu, kad Diliauskų kultūros skyrius noriai rengia skaitymus netradicinėse erdvėse po atviru dangumi, į kuriuos kviečiami ir mūsų bendruomenės literatai. Didelio susidomėjimo sulaukė ir pirmasis rajone pristatytas kulinarinio paveldo projektas „Partnerystės įgūdžiai per kulinarinio paveldo patirtį“. Šio projekto pagalba bendruomenės – partnerės gavo pasiūlymus dalyvauti kitų rajonų vasaros renginiuose pristatant Pasvalio krašto kulinarinį paveldą. Projekto metu lankytojai buvo supažindinti su įdomiais, talentingais, kuriančiais žmonėmis, taip pat su profesionalaus meno kūrėjais, bei kulinarinio paveldo edukacijomis.

 Prieš pat prasidedant visuotinei pandemijai spėtas įgyvendinti projektas „„Šokam nepriklausomybę“, Valakėliuose. Naktišokiuose dalyvavo geriausieji tradicinių šokių puoselėtojai, kurie sudarė sąlygas visiems – tiek šokėjams, tiek muzikantams stiprinti gebėjimus ir kompetencijas tradicinių šokių srityje. Naktišokiuose dalyvavo muzikantų grupės bei pavieniai muzikantai: tradicinė kapela „Tikutis“ (Pasvalio r. Valakėliai), Utenos tradicinių šokių klubas, Rigos tradicinių šokių klubas, folkloro ansamblis „Serbentėlė“ (Kauno r. Domeikava), „Sesutės latvės“ (Ryga), „Smetonos ūsai“ (Vilnius), „Robaksai“ (Vilnius), „Kauno bandonija“, „Dandari“ (Ryga), „Šprycauka“ (Kaunas), „Šakar makar“ (Vilnius), Kęstutis Bagdonas (Kaunas), Ansis Berzinš (Ryga), Daumantas Čepulis ir grupė (Vilnius)ir kiti. Pasirinkta renginio organizavimo forma, buvo skatinama visus dalyvavusius žmones, Lietuvos valstybės atkūrimo dieną, švęsti išradingai ir kultūringai.

Bendradarbiaujant kartu su Lietuvos nacionaliniu kultūros centru birželio 27 d. prie Pajiešmenių dvaro įvykdytas projektas-apdovanojimai „Tegyvuoja teatras“. Kasmet iš visų Lietuvos regionų sukviečia kelis šimtus mėgėjų teatrų vadovų, režisierių, aktorių, teatro pedagogų. Ta proga visuomenei pristatomi kūrybiškiausi, ryškiausi mėgėjų teatro kūrėjai, jiems įteikiami diplomai, o laureatai pelno prestižinius apdovanojimus – „Tegyvuoja teatras“ statulėles. Pelnyti šią statulėlę mėgėjų teatro kūrėjui yra tas pats, kas profesionalaus teatro kūrėjui „Auksinį scenos kryžių“. Vertinti ryškiausius mėgėjų teatrų darbus, pasidžiaugti kolegų pasiekimais kasmet susitinkantys teatralai šiemet tradicinę šventę surengė po atviru dangum - jaukiame Pajiešmenių dvaro parke. Čia išdalyta dešimt nominacijų, į kurias pretendavo net 48 kūrėjai. Nominaciją „Ryškiausia nacionalinės dramaturgijos interpretacija“ pelnė spektaklis „Nesibaigiantis kelias“ ir autorė, režisierė Asta Simonaitė.

 **1.3.** 2020 m. Pasvalio rajone veikė 71 mėgėjų meno kolektyvai (būreliai, klubai ir kt.), aktyviai dalyvaujantys kultūrinėje veikloje ne tik rajone, bet ir visoje respublikoje. Centre ir jo skyriuose surengti 494 įvairaus žanro renginiai (koncertai, spektakliai, parodos ir kt.), kuriuose apsilankė 44135 dalyviai ir lankytojai. Dauguma renginių atsižvelgiant į suvaržymus 2020 m. surengta nemažai nuotolinių renginių, užsiėmimų, sukurta ne maža dalis video edukacinių, bei teminių filmų. Pasvalyje (Petro Vileišio gimnazijoje) buvo pristatytas (premjera) jaunimo teatro „Drama“ spektaklis „Eksperimentas gyventi“, kuris pritraukė pilną aktų salę žiūrovų. Kino salėje parodyta 30 įvairaus žanro kino filmų, suorganizuoti keli susitikimai su žinomais keliautojais. 2020 m. Pasvalio rajone buvo įvykdyta virš 20 minėjimų skirtų Lietuvos nepriklausomybės atkūrimo 30-mečiui. Tradicinių „Deimančiukų“ apdovanojimuose vykusiuose Pasvalio muzikos mokykloje dalyvavo ir kūrinius atliko prof. Vytautas Juozapaitis kartu su šeima bei Pasvalio mišriu choru „Canticum novum“.

2020 m. rugsėjo 18-19 d. vyko tradicinė Pasvalio miesto šventė, kurios metu organizuoti renginiai skirti B. Brazdžionio paminklo atidengimui bei Jo premijos teikimui. Paminklo atidengimo ceremonijose dalyvavo garbingi svečiai, koncertavo operos solistas Liudas Mikalasukas, taip pat Pasvalio mišrus choras „Canticum novum“. Miesto šventės atidarymo metu Šv. Jono Krikštytojo bažnyčioje suorganizuotas M. Rostrapovičiaus stipendininkų koncertas. Pagrindinę šventės dieną Panevėžio lėlių vežimo teatras miesto mažiesiems žiūrovams ir jų tėveliams parodė spektaklį „Lėlių cirkas“, taip pat vyko gražiausių sodybų apdovanojimai, kulinarinio paveldo pristatymas. Savo pasirodymus surengė žinomi atlikėjai, šou atstovai – Justinas Jarutis „Sadūnai“ bei „N2“ mokslininkai.

Pasvalio mišrus choras „Canticum novum“ kartu su atlikėju Sauliumi Petreikiu surengė pasirodymus Litexpo rūmuose (pristatant „Šiaurės Lietuvis chorų festivalį), taip pat LRT studijoje. Kolektyvas kartu su šiuo atlikėju įrašė keletą dainų kurios vėliau buvo išleistos CD ir LP formatais. Choras per 2020 m. koncertus surengė Saločių, Turmanto, Kazliškio, Skrebotiškio, Smalvų bažnyčiose, taip pat kartu su prof. V. Juozapaičiu atliko koncertines programas Kovo 11-osios bei B. Brazdžionio literatūros premijų teikimų progomis. Kolektyvas pasirodė Baltijos kelio 30-mečio koncerte Šiaulių prisikėlimo aikštėje kartu su Sauliumi Petreikiu ir SP Orchestra taip pat parengė programą Pasvalio vargonų inauguracijos iškilmėms. „Canticum novum“ vadovaujamas Rimvydo Mitkaus, 2020 m. vasaros pabaigoje surengė pasirodymą kartu su Marabu Band jaunimo grupe, Daujėnuose.

Pasvalio KC folkloro ansamblis „Rags“, vadovaujamas Daivos Adamkavičienės, 2020 dalyvavo įvairiuose respublikiniuose bei regioniniuose renginiuose, festivaliuose, koncertinėse išvykose: Raubonyse, Paberžėje (Kėdainių r.), Baisogaloje, Valų k. (Vilniaus r.) ir M.K. Čiurlionio muziejuje (Kaunas). Ansamblis parengė koncertines programas Lietuvos valstybės atkūrimo dienos minėjimui bei „Juodojo kaspino“ dienai (Kryžių slėnyje). Kolektyvas surengė išvyką į Norvegiją (Oslą) kur lietuvių bendruomenei pristatė Užgavėnių šventės programą bei tradicinio folkloro žanrą. „Rags“ ir jos vadovė D. Adamkavičienė buvo pagrindinai Aukštaitijos regiono sutartinių šventės „Sutarjėla“ organizatoriai ir projekto vykdytojai.

Pasvalio kultūros centro jaunimo teatras „Drãma“ 2020 m. surengė spektaklius ,,Nesibaigiantis kelias“ Vaškų gimnazijos, Joniškėlio G. Petkevičaitės- Bitės bendruomenėms. Kolektyvas Pasvalio bendruomenei pristatė spektaklį ,,Eksperimentas gyventi“ kurio premjera įvyko P. Vileišio gimnazijoje. Šis spektaklis taip pat buvo parodytas respublikiniame jaunimo teatro festivalyje ,,Vaivorykštė“ Jurbarke. A. Simonaitė 2020 m. režisavo respublikinę teatro šventę ,,Tegyvuoja teatras“, taip pat B. Brazdžionio premijos įteikimo renginį. Kolektyvo vadovė neatsiejama Pasvalio KC organizuojamų masinių renginių (miesto šventės dienų) režisierė ir scenarijų autorė.

Gintaro Kutkausko teatras 2020 metais su spektakliu „Dobilėlis penkialapis“ pasirodymus surengė Mažeikiuose, Kretingoje, Dusetose, Joniškyje bei Rokiškyje. Teatro režisierė Ramunė Uždavinienė režisavo ir vedė respublikinę teatrų šventę „Tegyvuoja teatras“, taip pat organizavo Žygimanto Augusto 500-jų gimimo metų jubiliejaus minėjimą. Jos pagalba suorganizuota tradicinė miesto šventė (M. Rostrapovičiaus stipendininkų koncertas), taip pat režisuotos B.Brazdžionio paminklo atidengimo iškilmės bei Eglutės įžiebimo renginio įvairūs pristatymai, akcijos (Kalėdų mobilis, trumpametražis filmas „Kalėdų istorija“). Teatro aktoriai aktyviai dalyvauja Centro veikloje, prisideda organizuojant įvairius renginius, teatro vadovė – įvairių Centro ir jo skyrių renginių režisierė, scenarijų sudarytoja.

Šokių kolektyvas „Kosmo“, vadovaujamas choreografės Dalės Norvydienės, 2020 metais dalyvavo tarptautiniame šokio konkurse „Ziemelblazma“ Rygoje ir tapo laureatais. Kolektyvas Petro Vileišio gimnazistams padėjo sukurti paskutinio skambučio šokį, taip pat dalyvavo Pasvalio miesto šventėje ir prisidėjo prie akcijos „Ačiū, Lietuva“. Kolektyvas nuolatinis Pasvalio kultūros centro renginių (miesto šventės, įvairių spektaklių) dalyvis.

 Pasvalio kultūros centro suaugusiųjų teatras (vad. Sigitas Paliulis) 2020 metais rodė spektaklius „Šventežeris“ ir „Trys Mylimos“ Pasvalio r. Joniškėlyje, Raubonyse, Pumpėnuose, Daujėnuose, taip pat Ramygaloje (Panevėžio r.), Vabalninke (Biržų r.) ir Subačiuje (Kupiškio r.). Kolektyvo vadovas Sigitas Paliulis 2020 m. kūrė scenarijus ir režisavo įvairius Centro renginius: Laisvės gynėjų dienos, Gedulo ir vilties dienos minėjimai, Baltijos kelio, Eglutės įžiebimo renginiai. Centro orkestras „Parnauji“ (vad. Pranas Dapšauskas) 2020 m. šventė savo veiklos 5-metį ir surengė koncertą Pasvalio miesto aikštėje. Kolektyvas (pavieniai solistai) pandemijos laikotarpiu Zoom programos pagalba aktyviai dalyvavo įvairiuose konkursuose (Šilagalyje, Panevėžyje, Marupe mieste Latvijoje, Kaune ir kt.) Kolektyvo vadovas nuolat kelia kvalifikaciją įvairiuose seminaruose, meistriškumo kursuose. „Parnauji“ karantino laikotarpiu sukūrė ne vieną vaizdo sveikinimą įvairių valstybinių švenčių proga.

 Pasvalio kultūros centro skyrių kolektyvai – liaudiškos muzikos kapelos „Apynėlis“, „Vaškai“, „Smiltelė“, Pajiešmenių jaunųjų putikų orkestras „Tibi dibi dach“, jaunimo grupė „Marabu Band“, liaudiškų šokių kolektyvai ,,Šėltinis“, „Abrusėlis“, skyrių folkloro ansambliai „Kors“, „Bitinėlis“, vokaliniai ansambliai „Kvinta“, „Rasa“, Krinčino moterų ansamblis yra aktyvūs dalyviai ne tik rajoniniuose renginiuose, festivaliuose ir konkursuose, bet ir respublikinėse šventėse. Šie kolektyvai atstovauja Pasvalio kraštą įvairiuose tarptautiniuose renginiuose vykstančiose svetur.

 2020 m. pavyko įgyvendinti ir tradicinius skyrių renginius - „Naktiniai skaitymai ant Mūšos kranto“ Diliauskuose, jaunimo muzikos grupių konkursas „Dainuoju Lietuvai“ Vaškuose, respublikinė suaugusių šokių šventė ,,Iš vakar į šiandien“ Ustukiuose, taip pat etnografiniai renginiai „Šokame nepriklausomybę“ Valakėliuose, tradicinis amatų festivalis „Vilnonės dienos“ Raubonyse ir linijinių šokių šventė „Krinčins šok“ Krinčine.

Vienas iš pagrindinių Pasvalio kultūros centro tikslų 2020 m. buvo prižiūrėti ir koordinuoti Pasvalio kultūros centro Didžiosios salės bei kitų erdvių atnaujinimą, rekonstravimą. Kultūros centro administracija, techniniai darbuotojai nuolat rengė įrangos pirkimo technines specifikacijas, derino įvairius techninius sprendimus.

 Pasvalio kultūros centre ir jo skyriuose nuolat peržiūrimi etatai, tvarkoma centro struktūra. Šiuo metu įstaigos struktūrą sudaro vienas juridinis Centras ir 14 jo skyrių (2014 m. pradžioje buvo 23 skyriai). Šiuo metu neužimti etatai yra dėl nuolatinės kultūros ir meno darbuotojų kaitos, taip pat specialistų stygius. Šiuo metu reikalingi mėgėjų meno kolektyvų vadovai, garso ir šviesos inžinieriai, dailininkas.

1. **STATISTINIAI DUOMENYS**
	1. Darbuotojai:

|  |  |  |  |
| --- | --- | --- | --- |
|  | Darbuotojai | Darbuotojų išsilavinimas(pagal turimus diplomus) | Kėlė kvalifikacijąataskaitiniais metais |
| Aukštasis universitetinis | Aukštasis neuniversitetinis | Aukštesnysis | Specialusis vidurinis | Vidurinis |
| Iš jų kultūros ir meno  | Kiti  | Visi darbuotojai  | Kultūros ir meno specialybė | Kitos  | Kultūros ir meno specialybė | Kitos  | Kultūros ir meno specialybė | Kitos  | Kultūros ir meno specialybė | Kitos  |  | Visi darbuotojai  |
| Pasvalio kultūros centras | 18 | 8 | 26 | 11 | 1 | 1 | 3 | 2 | 0 | 1 | 5 | 2 | 21 |
| Pasvalio kultūros centro Daujėnų skyrius | 3 |   | 3 |   |   | 1 |   | 1 |   |   |   | 1 | 3 |
| Pasvalio kultūros centro Diliauskų skyrius | 3 |   | 3 |   |   | 1 |   | 2 |   |   |   |   | 3 |
| Pasvalio kultūros centro Gulbinėnų skyrius | 2 |   | 2 |   |   |   |   |   | 2 |   |   |   | 2 |
| Pasvalio kultūros centro Joniškėlio skyrius | 5 |   | 5 | 1 | 1 |   |   | 2 | 1 |   |   |   | 5 |
| Pasvalio kultūros centro Kriklinių skyrius | 2 |   | 2 | 1 | 1 |   |   |   |   |   |   |   | 2 |
| Pasvalio kultūros centro Krinčino skyrius | 2 |   | 2 | 1 | 1 |   |   |   |   |   |   |   | 2 |
| Pasvalio kultūros centro Mikoliškio skyrius | 2 |   | 2 |   |   |   |   |   | 1 |   |   |   | 2 |
| Pasvalio kultūros centro Pajiešmenių skyrius | 3 |   | 3 |   |   |   |   |   | 2 |   |   | 1 | 3 |
| Pasvalio kultūros centro Pumpėnų skyrius | 1 |   | 1 |   |   |   |   |   |   |   |   |   | 1 |
| Pasvalio kultūros centro Pušaloto skyrius | 2 | 1 | 3 |   |   |   |   | 1 |   |   | 1 |   | 3 |
| Pasvalio kultūros centro Raubonių skyrius | 4 |   | 4 | 1 | 1 |   |   |   | 1 |   |   | 1 | 4 |
| Pasvalio kultūros centro Saločių skyrius | 2 |   | 2 |   | 1 | 1 |   |   |   |   |   |   | 2 |
| Pasvalio kultūros centro Ustukių skyrius | 2 |   | 2 |   |   |   |   | 1 |   |   | 1 |   | 2 |
| Pasvalio kultūros centro Valakėlių skyrius | 5 |   | 5 |   | 2 |   | 1 | 1 |   |   |   | 1 | 5 |
| Pasvalio kultūros centro Vaškų skyrius | 56 | 9 | 65 | 15 | 8 | 4 | 4 | 10 | 7 | 1 | 7 | 6 | 60 |
| Iš viso: |  |  |  |  |  |  |  |  |  |  |  |  |  |

1. **MENO KOLEKTYVAI**

|  |  |  |
| --- | --- | --- |
| Eil. Nr. | Kolektyvo tipas | Kolektyvų (pavienių atlikėjų) skaičius |
|  | Iš viso kolektyvų: | 71 |
| 1.1. | Chorai | 3 |
| 1.2 | Vokaliniai ansambliai, | 20 |
| 1.3. | Šokių kolektyvai | 12 |
| 1.4. | Teatro kolektyvai | 6 |
| 1.5. | Folkloro kolektyvai | 7 |
| 1.6. | Liaudiškos muzikos kapelos | 5 |
| 1.7.  | Pučiamųjų instrumentų orkestrai | 2 |
| 1.8. | Armonikieriai  | 2 |
| 1.9. | Pop grupės, atlikėjai | 2 |
| 2. | iš viso Dainų švenčių tradicijos tęstinumo programoje dalyvaujančių kolektyvų skaičius (dalyvavimas dainų švenčių atrankose, šventėse – 5 paskutinių metų laikotarpis) | 15 |
| 2.1. | Vokaliniai ansambliai, chorai | 3 |
| 2.2. | choreografiniai | 2 |
| 2.3. | teatriniai | 2 |
| 2.4. | Folkloro kolektyvai | 5 |
| 2.5. | Liaudiškos muzikos kapelos | 2 |
| 2.6. | Pučiamųjų instrumentų orkestrai | 1 |
| 3. | studijos, būreliai, klubai ir kiti kolektyvai | 13 |

**IV. VEIKLA**

|  |  |  |
| --- | --- | --- |
| Eil. Nr. | Veiklos | Skaičius / priedas |
| 1. | Iš viso dalyvių ir lankytojų | Pasvalio KC – 18309Pasvalio KC skyriuose – 25826 |
| 1.2. | Pateiktų projektų (kultūros centro, su partneriais) skaičius | 18 |
| 1.3.  | Laimėjimai konkursuose: pagrindinis prizas, I, II, III vietos (rajono, regiono, šalies bei tarptautiniuose), kultūros srities nominacijų laimėjimai | Pajiešmenių skyriaus pučiamųjų orkestras "Tibi-dibi-dach" Lietuvos pučiamųjų instrumentų ir orkestrų čempionate A kategorijoje laimėjo 1 vietą.Šokių kolektyvas „Kosmo“ tarptautiniame šokio konkurse „Ziemelblazma“ Rygoje ir tapo laureatais. Pasvalio KC orkestras „Parnauji“ (jų pavieniai solistai) įvairių konkursų (Šilagalyje, Panevėžyje, Marupe mieste Latvijoje, Kaune ir kt.) laureatai, pagrindinių prizų laimėtojai. |

|  |  |  |  |  |
| --- | --- | --- | --- | --- |
|   | Mėgėjų meno kolektyvų koncertai, spektakliai | Profesionaliojo meno sklaida |   | **Visi renginiai**  |
|
| *Kultūros įstaigoje*  | *Išvykose Lietuvoje (skaičiuojama 1 išvyka - 1 renginys)*  | *Išvykose užsienyje (skaičiuojama 1 išvyka - 1 renginys)*  | ***Iš viso renginių***  | *Koncertai (klasikinės, džiazo muzikos)*  | *Spektakliai* | ***Visi renginiai)*** | *Tautodailės ir kt. parodos* | *Edukaciniai renginiai* | *Kino filmai* | *Pramoginės muzikos koncertai* | *Kiti renginiai*  | ***Visi renginiai***  |
|
|   | 1 | 2 | 3 | 4 | 5 | 6 | 7 | 8 | 9 | 10 | 11 | 12 | **13** | 14 |
| Pasvalio kultūros centras | **8** | **62** | **2** | **72** | 1 | **0** | **1** | **0** | **0** | **35** | **1** | **7** | **43** | **116** |
| Pasvalio kultūros centro Daujėnų skyrius | 4 | 13 |  | **17** |  |   |  | 1 |  |  | 2 | 3 | **5** | **23** |
| Pasvalio kultūros centro Diliauskų skyrius | 7 | 8 |  | **15** |  | 1 | **1** |  |  |  |  | 3 | **4** | **19** |
| Pasvalio kultūros centro Gulbinėnų skyrius | 5 | 6 |   | **11** |  |   |   | 2 | 5 | 1 |   | 7 | **15** | **26** |
| Pasvalio kultūros centro Joniškėlio skyrius | 18 | 23 |   | **41** |  | 1 | **1** |   | 8 |   | 5 | 20 | **33** | **75** |
| Pasvalio kultūros centro Kriklinių skyrius | 4 | 1 |   | **5** |  |   |   |   | 4 |   |   | 5 | **9** | **14** |
| Pasvalio kultūros centro Krinčino skyrius | 1 | 4 |   | **5** |  |   |   | 1 | 1 |   |   | 11 | **13** | **18** |
| Pasvalio kultūros centro Mikoliškio skyrius | 3 | 14 |   | **17** |  |   |   |   |   |   |   | 3 | **3** | **20** |
| Pasvalio kultūros centro Pajiešmenių skyrius | 5 | 4 |   | **9** |  |   |   | 1 | 2 |   | 1 | 2 | **6** | **15** |
| Pasvalio kultūros centro Pumpėnų skyrius | 4 | 6 |   | **10** |  | 1 | **1** |   |   |   | 2 | 12 | **14** | **25** |
| Pasvalio kultūros centro Pušaloto skyrius | 3 |   |   |   |  |   |   | 1 |   |   |   | 4 | **5** | **5** |
| Pasvalio kultūros centro Raubonių skyrius | 4 | 17 |   | **21** |  |   |   |   |   |   |   | 9 | **9** | **30** |
| Pasvalio kultūros centro Saločių skyrius | 6 | 6 |   | **12** |  |   |   | 1 | 2 |   | 1 | 9 | **13** | **25** |
| Pasvalio kultūros centro Ustukių skyrius | 2 | 3 |   | **5** |  |   |   | 1 |   | 1 | 1 | 8 | **11** | **16** |
| Pasvalio kultūros centro Valakėlių skyrius | 1 | 4 |   | **5** |  |   |   | 1 | 9 |   |   | 7 | **17** | **22** |
| Pasvalio kultūros centro Vaškų skyrius | 6 | 21 |   | **27** |  |   |   | 6 | 3 |   | 1 | 8 | **18** | **45** |
| **Iš viso** | **81** | **192** | **2** | **272** | 1 | **3** | **4** | **15** | **34** | **37** | **14** | **118** | **218** | **494** |

**V. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
| 1. | Iš viso: | **1 259 159,08** |
| 2. | iš viso lėšos iš savivaldybės biudžeto: | **930 347,36** |
| 2.1. | iš jų darbo užmokesčiui neatskaičiavus mokesčių ir socialinio draudimo įmokos | 663 770,21 |
| 2.2. | iš jų savivaldybės kultūros ir meno premijoms | 0,00 |
| 2.3. | iš jų ilgalaikiam materialiajam turtui įsigyti | 165 477,02 |
| 2.4. | iš jų lėšos komandiruotėms ir kvalifikacijos kėlimui | 1 717,70 |
| 2.5. | Iš jų lėšos ryšiams ir komunalinėms paslaugoms | 15 013,79 |
| 2.6. | iš jų lėšos veiklai | 74 104,53 |
| 2.7. | iš jų išlaidos transportui | 10 264,11 |
| 3. | Iš viso pritraukta lėšų: | **328 811,72** |
| 3.1. | projektams įgyvendinti  | 316 921,28 |
| 3.2. | pajamos už teikiamas paslaugas (bilietai, nuoma, renginių organizavimas) | 10 240,44 |
| 3.3. | rėmėjų lėšos | 1 650,00 |

**VI. MATERIALINIAI IR TECHNINIAI IŠTEKLIAI**

6.1. Atnaujinti techniniai ištekliai (pagrindinė garso, šviesos įranga):

1. 28 vnt. (Spotlight LED) prožektorių Pasvalio KC didžiajai salei;

2. 1 vnt. Apšvietimo pultas (MQ70) kartu su išsiplietimo bloku Pasvalio KC didžiajai salei;

3. 1 vnt. Garso pultas (Alenhitsq5) Pasvalio KC didžiajai salei;

4. 2 vnt. Garso kolonėlės (FBT ir CHAT) lauko renginiams, monitoriams;

5. 30 metrų laidų apsaugos (guminės) Pasvalio KC ir jo skyriams;

6. 4 vnt. belaidžiai ir 3 vnt. instrumentiniai mikrofonai Pasvalio KC ir jo skyriams;

7. 5 vnt. garso stiprintuvai Pasvalio KC ir Pumpėnų skyriui;

8. 3 vnt. šviesos pultai ir 2 vnt. dimeriai (su papildoma įranga) Joniškėlio skyriui bei Norgėlų ir Švobiškio kultūros namams;

2020 m. Pasvalio kultūros centras įsigijo reikiamos įrangos šviesos ir garso technikos elektros šuolių apsaugai (denferiai, elektros lygintuvas, distributorius (trifazis) ir kt.)

Įsigyta tautinių kostiumų, jų detalių:

1. Liaudiškos muzikos kapelai „Apynėlis“ įsigyta 6 vnt. vyriškų skrybelių ir 6 vnt. tautinių juostelių;
2. Joniškėlio skyriaus pagyvenusių šokių kolektyvui „Abrusėlis“ įsigyta 9 vnt. moteriškų liemenių, 9 vnt. galvos apdangalų, ir 18 vnt. tautinių juostų.

Patvirtinu, kad pateikta informacija yra tiksli ir teisinga.

Direktorius (-ė)

SUDERINTA